Heeljaar vakansie!
JY LEES NOU Heeljaar vakansie!
Met 'n paar nuwighede en 'n slim plan hier en daar kan jou hele jaar soos seevakansie voel.
'n Ou kantoorstoel lyk soos 'n ontwerper-item met nuwe stoffering (tuisgemaak) en hoëglans-verf
n Ou hangkas word 'n pragtige uitstalrak. Dit pas ideaal in 'n voorportaal, waar jou mooiste optelgoed vriende begroet.
Elke piekniek moet 'n geliefde blik vol lekker toebroodjies hê. Maak jou eie met see-prentjies daarop.
Gaan drink jou middag-koffie op die strand. Laat elkeen sy eie sitding saamneem en maak 'n piekniekkombers waarop julle heerlik kan saamkuier. As 'n winter-seevakansie net 'n droom is, kies 'n stil kol in jou tuin of 'n nabye park.
Koop dikkerige tou (by kruideniers- en ysterwarewinkels), neem penne van 5mm en h/aan 25 ste. Br 25 rye in rekst (= alle rye in r) en h/af. Werk 'n materiaallussie vas.
Gebruik dunner tou hiervoor. Hekel 'n ketting van 20 steke. Hekel rondom hierdie ketting en vermeerder telkens op elke draai 4 steke om 'n reghoek te vorm. Hekel om en om in rye tot verlangde grootte. Bakkies (R185 elk), Nap. Bord (R150) en servetring (R40), Lim. Tafelloper (R120) en servet (R49,95 vir 4), Woolworths.
Brei is nie net top-ontspanning nie - dis nou weer hoogmode!
Hier's 'n maklike patroon om jou aan die gang te sit.
Maak vir jou 'n ekstrawarm kombers deur twee komberse met komberssteek aanmekaar te werk. Komberse (R99,95), Woolworths. Mandjie (R395) en kussing (R295), Nap. Stoel, stilis se eie.